Միխայիլ Կոմկով

Միխայիլ Ալեքսանդրովիչ Կոմկով (հոկտեմբերի 1, 1984(1984-10-01), Կրասնոյարսկ, ԽՍՀՄ), ռուս ֆուտբոլիստ «Ենիսեյ» ակումբի կիսապաշտպան։


== Կարիերա ==


=== Ակումբային ===
Կրասնոյարսկի ֆուտբոլի սան է։ Առաջին պրոֆեսիոնալ ակումբը դարձել է տեղի Մետալուրգը, որը հանդես էր գալիս առաջին դիվիզիոնում։ 17 տարեկանում կատարել է նորամուտը թիմի հիմնական կազմում՝ 2002 թվականի օգոստոսի 16-ին կայացած Նովոռոսիյսկի Չեռնոմորեց ակումբի դեմ խաղի 67-րդ րոպեին փոխարինելով Ռավիլ Նաստրեդինովին։ Մրցարաշրջանի արդյունքներով Մետալուրգն զբաղցրել է վերջին տեղը և անցել երկրորդ դիվիզիոն։ Հաջորդ մրցաշրջանում Կոմկովն սկսել է պարբերաբար խաղադաշտ դուրս գալ թիմի հիմնական կազմում՝ անցկացնելով 20 խաղ և խփելով 3 գոլ, իսկ Մետալուրգը վերադարձել է առաջին դիվիզիոն։ 2005 թվականի վերջին հրավիրվել է մասնակցելու դիտումների Կրասնոդարի Կուբան ակումբի կազմում, բայց արդյունքում վերադարձել է Կրասնոյարսկ։ 2006 թվականի մրցաշրջանում պարբերաբար հայտնվել է դաշտում։ Մարզական լրագրողների հարցման արդյունքում, որ անցկացրել է «Сегодняшная газета» թերթը, Կոմկովը ճանաչվել է 2006 թվականի Կրասնոյարսկի լավագույն ֆուտբոլիստ։
Մրցաշրջանի ավարտին Մետալուրգը նորից դուրս է մնացել առաջին դիվիզիոնից, իսկ Կոմկովը մեկնել է դիտումների ԿԱՄԱԶ-ում, որի հետ ավելի ուշ պայմանագիր է կնքել։ Նաբերեժնիե Չելնիի ակումբի կազմում հանդես է եկել երեք մրցաշրջան։
2010 թվականի փետրվարի 2-ին Կրասնոդարի ակումբի հետ կնքել է երկու տարվա պայմանագիր։ Առաջնության ընդհանուր արդյունքում Կրասնոդարը զբաղեցրել  5-րդ հորիզոնականը, սակայն Ռուսաստանի առաջնության 2011/12 մրցաշրջանին մասնակցելուց մերձմոսկովյան Սատուրնի հրաժարվելու պատճաոռվ իրավունք է ստացել հանդես գալու Պրեմիեր Լիգայում։ 2010 թվականին Կոմկովը մասնակցել է առաջին դիվիզիոնի 30 խաղի և խփել 8 գոլ։ Պրեմիեր Լիգայում իր առաջին խաղը անցկացրել է 2011 թվականի մարտի 19-ին Սպարտակ Նալչիկ ակումբի դեմ խաղում՝ դուրս է եկել խաղադաշտ մեկնակային կազմում և 62-րդ րոպեին զիջել է տեղը Յուրա Մովսիսյանին։
2011 թվականի հուլիսի 6-ին հայտնի է դարձել, որ Կուբանի սպորտային տնօրինությունը պայմանավորվածություն է ձեռք բերել Կոմկովի՝ ակումբ տեղափոխվելու մասին։ Կուբանի կազմում նորամուտը կատարել է օգոստոսի 6-ին՝ առաջնության 19-րդ տուրի 62-րդ րոպեին փոխարինելով Իլյա Մաքսիմովին Մոսկվայի Դինամոյի դեմ խաղում։ Հենց այդ խաղում խփել է իր առաջին գոլը թիմի կազմում՝ հանդիպման 72-րդ րոպեին ձևակերպելով խաղի վերջնական հաշիվը 3:1՝ հօգուտ իր թիմի։ Ընդհանուր առմամբ Ռուսաստանի առաջնության 2011/12 մրցաշրջանում Կուբանի կազմում անցկացրել է 15 խաղ, որտեղ աչքի է ընկել երկու գոլով։
2012 թվականի սեպտեմբերի 5-ին՝ մրցաշրջանի վերջին, վարձավճարով տեղափոխվել է Խիմկի ակումբ։ Մերձմոսկովյան ակումբի կազմում անցկացրած մեկ տարվա ընթացքում խաղադաշտ է դուրս եկել ՖԱԼ առաջնության 22 խաղերում և խփել 3 գոլ։
2013 թվականի հունիսի 28-ին հայտնի է դարձել, որ 2013/14 մրցաշրջանը Կոմկովը անց է կացնելու Տոմ ակումբում։ Մեկ տարվա ընթացքում մասնակցել է պրեմիեր լիգայի 12 խաղի և խփել մեկ գոլ։
2014 թվականի ամռանը Կոմկովը, Կուբանի հետ պայմանագրի ժամկետի ավարտվելու պատճառով տեղափոխվել է Տոմ՝ կնքելով մե տարվա պայմանագիր, սակայն սեպտեմբերի 1-ին տեղափոխվել է Անժի։ 2015/16 մրցաշրջանն անցկացրել է ՖԱԼ Տոսնո ակումբում։ 2016 թվականի հունիսին տեղափոխվել է Ենիսեյ։


== Վիճակագրություն ==


=== Ակումբային ===
2018 թվականի դեկտեմբերի 8.-ի դրությամբ


== Ձեռքբերումներ ==
«Ենիսեյ»Երկրորդ դիվիզիոնի հաղթող «Արևելք» - 2005
ՖԱԼ առաջնության բրոնզե մեդալակիր - 2016/17, 2017/18


== Ծանոթագրություններ ==